1.pielikums

Tirgus izpēte „Gulbenes novada Druvienas pagastā pašvaldības

autoceļu mehanizēta tīrīšana

2022./2023.gada ziemas periodā”

 (identifikācijas Nr. DR/2022/TI/6)

**TEHNISKĀS SPECIFIKĀCIJAS**

**„Gulbenes novada Druvienas pagastā pašvaldības autoceļu mehanizēta tīrīšana 2022./2023.gada ziemas periodā”**

**I. Vispārējā nodaļa**

Uzņēmējam, veicot darbus, jānodrošina visu Latvijas Republikas spēkā esošo normatīvo aktu prasību ievērošana. Atsevišķa samaksa par šīs nodaļas prasību izpildi uzņēmējam nav paredzēta. Visi šie izdevumi uzņēmējam jāierēķina piedāvātajā vienības cenā.

**II. Tehnoloģiju piemērošana**

Pasūtītāja vārdā pagasta pārvaldes vadītājs pieņem apmaksai tikai tos darbus, kas izpildīti atbilstoši šo specifikāciju prasībām. Ja uzņēmējs vēlas lietot atšķirīgas tehnoloģijas no šajās specifikācijā dotajām, tad uzņēmējam jāpierāda pasūtītājam jauno tehnoloģiju līdzvērtība vai pārākums. Tikai pēc tam, kad tas ir pierādīts un pasūtītājs ir devis rakstisku atļauju šo jauno tehnoloģiju lietošanai, uzņēmējs drīkst pielietot atšķirīgu tehnoloģiju no specifikācijā dotajām.

**III. Darbu izpilde un nodošana**

Pasūtītāja vārdā pagasta pārvaldes vadītājs vai tā pilnvarota persona uzdod Uzņēmējam veikt konkrētu autoceļu ikdienas uzturēšanas darbus. Apjomi, kas attiecināmi uz Tehniskās specifikācijas punktiem, katrā konkrētā gadījumā ir jāsaskaņo ar Pagasta pārvaldes vadītāju, ņemot vērā Pasūtītāja vajadzību un finansiālās iespējas. Autoceļu attīrīšanu no sniega uzsākt ne vēlāk kā 1 (vienas) stundas laikā tikai pēc pasūtītāja telefoniska pieprasījuma saņemšanas, atbilstoši ar pasūtītāju saskaņotam grafikam, un nodrošināt darbu pabeigšanu ne vēlāk par 24 stundām. Krasi mainīgos un ārkārtējos apstākļos pasūtītājs nosaka ceļu tīrīšanas prioritātes kārtību. Uzņēmējs iesniedzot rēķinu par darbu izpildi pievieno abpusēji parakstītu ikdienas uzturēšanas darbu pieņemšanas – nodošanas aktu.

Izpildītājam jānodrošina izpildītā darba kvalitāte atbilstoši “ Gulbenes novada autoceļu tīklā veicamo ikdienas uzturēšanas darbu un remontdarbu tehniskās specifikācijas” noteikumu izvirzītajām prasībām.

**IV. Darbu izpildes mehānismi**

Uzņēmējs Pakalpojuma sniegšanai izmanto tehnisko aprīkojumu – kravas automašīnu vai citu tehniku, kas aprīkota ar sniega lāpstu vai lāpstām. Piedāvājumā Uzņēmējs norāda tehniskā aprīkojuma nosaukumu, izgatavotāju, izgatavošanas gadu, svarīgākos tehniskos datus (jāpievieno tehniskās pases kopija). Izmantojamās tehnikas vienībām un mehānismiem jābūt darba kārtībā, aprīkotiem ar signālugunīm un signālplāksnēm. Minimālais tehniskās prasības, kas nepieciešamas pakalpojuma sniegšanai – pakalpojuma sniegšanā iesaistītās tehnikas jauda - ne mazāka kā 75 Zs.

**V. Apkārtējās vides aizsardzība**

Uzņēmējam jāveic darbi tā, lai to ietekme uz apkārtējo vidi ir pēc iespējas minimāla. Uzņēmējs ir atbildīgs par darbu izpildes laikā un rezultātā nodarītajiem zaudējumiem apkārtējai videi un trešajai personai, kas radušies uzņēmējam neievērojot normatīvo aktu prasības.

**VI. Vienības cena**

Vienības cenā uzņēmējam jāietver visas nodevas, nodokļi, izņemot pievienotās vērtības nodokli, un saprātīgi paredzamās izmaksas, kas ir nepieciešamas šajās specifikācijās dotā darba uzdevuma kvalitatīvai izpildei. Vienības cenā jāietver pārbrauciens līdz darba vietai, darba veikšanas pasākums un pārbrauciens līdz nākošai darba vietai vai atgriešanās ražošanas bāzē. Vienības cena nosakāma par 1km ceļa.

**VII. Izpildāmo darbu apraksts**

Pasūtītāja vai tā pilnvarotas personas uzdotie darbi Uzņēmējam jāizpilda saskaņā ar noteikto darba izpildes specifiku un prasībām.

**Darba uzdevums ziemas periodam (20.11.2022.-15.04.2023.)**

1. Izpildītājs Darbus veic **tikai** pēc Pasūtītāja mutiski un/vai rakstiski izteiktiem norādījumiem. Izpildītājam pēc Pasūtītāja darba norādījumu lapas saņemšanas vai saskaņā ar mutvārdu informāciju par nepieciešamo darbu apjomu saņemšanas jāuzsāk darbi, lai notīrītu sniegu. Pasūtītājs neapmaksā Izpildītāja veiktos Darbus, kurus Pasūtītājs nav iepriekš norādījis.
2. Veicot ceļu braucamās daļas attīrīšanu no sniega, jāattīra arī ceļu krustojumi, pieslēgumi un ceļa paplašinājumi.
3. Sniega tīrīšana no ceļu piegulošajiem laukumiem jāveic tikai pēc atsevišķa pasūtījuma.
4. Attīrot ceļu braucamās daļas no sniega un pārvietojot sniega vaļņus, braukšanas joslu platumam jābūt vismaz 2,75 metri.
5. Veicot ceļu braucamās daļas attīrīšanu no sniega, sniega risa pieslēdzošajās ielās, ceļos un iebrauktuvēs nedrīkst būt augstāka par 4 cm.
6. Pasūtītājs izveido Darbu izpildes žurnālu, kurā tiek reģistrēti Pasūtītāja norādītie un Izpildītāja veiktie Darbi. Darbu izpildes žurnālu Pasūtītāja un Izpildītāja pilnvarotie pārstāvji paraksta, pēc pasūtīto darbu izpildes, tādējādi akceptējot savlaicīgi un kvalitatīvi veiktos Darbus.
7. Līdz katra mēneša 5.(piektajam) datumam tiek sagatavots Darbu izpildes nodošanas-pieņemšanas akts, kurā tiek, uzskaitīti iepriekšējā mēnesī kvalitatīvi un savlaicīgi veiktie Darbi, un tie ir akceptēti ar ierakstu Darbu izpildes žurnālā., ja Pasūtītājs konstatē, ka Darbu izpilde ir veikta atbilstoši Līgumam, tā pielikumiem un normatīvajiem aktiem, paraksta Darbu izpildes nodošanas-pieņemšanas aktu.
8. Ja izpildīto Darbu pieņemšanas procesā tiek konstatēti nekvalitatīvi un/vai līdz galam nepadarīti Darbi, to pieņemšana ir pārtraucama un tiek sastādīts akts, kurā tiek uzskaitīti visi konstatētie nekvalitatīvi veiktie vai neveiktie Darbi, kā arī tiek noteikti termiņi, kuros Izpildītājam ir jānovērš minētie trūkumi. Darbu izpildes pieņemšanas - nodošanas akts ir spēkā, ja to ir parakstījuši Pasūtītāja un Izpildītāja pilnvarotie pārstāvji.
9. Gadījumā, ja Pasūtītājs, apsekojot Darbu veikšanas vietu konstatē, ka Darbi netiek veikti atbilstoši Līgumam, tā pielikumiem un normatīvajiem aktiem, par to tiek paziņots Izpildītājam. Pēc Pasūtītāja paziņojuma (rakstiska vai mutiska) saņemšanas Izpildītāja pienākums ir nekavējoties, bet ne ilgāk kā 20 (divdesmit) minūšu laikā, ierasties Pasūtītāja norādītajā vietā uz akta sastādīšanu. Ja Izpildītājs neierodas uz akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam. Par akta sastādīšanu tiek paziņots Izpildītājam rakstiski, norādot vietu un laiku, kad akts ir ticis sastādīts.
10. Ikmēneša izpildītie Darbi netiek pieņemti un apmaksāti, ja tie neatbilst Pasūtītāja izvirzītajām kvalitātes prasībām un faktiski izpildītajiem apjomiem, Līgumam un tā pielikumiem, kā arī normatīvo aktu prasībām, vai arī, ja attiecībā uz tiem ir sastādīts administratīvo pārkāpumu protokols par Objekta nesakopšanu.
11. Ceļu braucamās daļas, krustojumiem, brauktuves un nomales stāvoklim pēc darba izpildes jāatbilst šīs specifikācijas sadaļās noteiktajām prasībām.

**Autoceļu attīrīšana no sniega**

**Mērķis**

Atbrīvot brauktuvi un nomales no sniega, nodrošinot ziemas uzturēšanas klases prasībām atbilstošus braukšanas apstākļus.

**Darba apraksts**

1. pārbrauciens līdz darba vietai;

2. brauktuves un nomaļu attīrīšana no sniega;

3. informācijas nosūtīšana par izpildīto darbu;

4. pārbrauciens līdz nākošai darba vietai vai atgriešanās ražošanas bāzē.

**Iekārtas**

Ielas un autoceļa attīrīšanu no sniega veic ar kravas automašīnu vai citu tehniku, kas aprīkota ar sniega lāpstu vai lāpstām.

**Darba izpilde**

1. Sniega tīrīšanas tehnikas operatoram jāveic tā, lai netiktu ievainoti kājāmgājēji, riteņbraucēji, bojātas automašīnas, ceļa aprīkojums un ceļa tuvumā esošās būves.

2. Nav pieļaujama sniega vaļņa izveidošanās uz koplietošanas pieslēdzošo ceļu braucamās daļas (krustojumos un pieslēgumos).

3. Nav pieļaujama sniega sastumšana kaudzēs krustojumos un vidusjoslā.

**Kvalitātes novērtējums**

1. Brauktuves un nomales stāvoklim pēc darba izpildes jāatbilst attiecīgā ielas vai autoceļa uzturēšanas klases prasībām.

2. Nav pieļaujama sniega vaļņa pārvietošana uz gājēju ietves un veloceliņa, kas pieguļoša autoceļam/ielām***.***

**Darba daudzumu uzmērīšana**

Izpildītais darbs kontrolējams visā ielas vai autoceļa (posma) garumā, neatbilstības gadījumā jāveic pasākumi prasību nodrošināšanai. Ielas un autoceļa atbrīvošana no sniega jāuzmēra attīrītā ceļa kilometros (km) neatkarīgi no sniega tīrāmās tehnikas darba pārgājienu skaita.

**I.DAĻA**

|  |  |  |  |  |
| --- | --- | --- | --- | --- |
| **Nr.****p.k.** | **Autoceļa numurs, nosaukums** | **Garums km** | **Segums** | **Platums, m** |
|  | 3-1 Ābelskalns - Jaunāres | 0,53 | grants | 4,75 |
|  | 3 – 2 Pamatskola - Jaunauziņas – Ceplīši  | 0,82 | Grants/ asfalts | 5,75 |
|  | 3 – 3 Pamatskola – Jaunāres  | 0,33 | grants  | 5,25 |
|  | 3 – 4 Mežkleivas – Brencīši  | 0,71 | grants | 5,00 |
|  | 3 - 5 Bites Silenieki  | 1,32 | grants | 4,00 |
|  | 3 – 6 Silmaču ceļš  | 1,33 | grants | 5,00 |
|  | 3 – 7 Pērle - Aldari – Aizvēji – Ziemeļi  | 5,21 | grants | 5,25 |
|  | 3 – 8 Prēdeļi – Aldari  | 2,92  | grants | 5,25 |
|  | 3 – 9 Druviena – Tirzieši  | 3,60 | grants, grants | 5,00 |
|  | 3 – 10 Jaunlaskumi – Tīrumkleivas  | 2,32 | grants | 5,25 |
|  | 3 – 11 Aizvēji – Zvirgzdiņi  | 1,37 | asfalts | 5,00 |
|  | 3 – 12 Jaunāres – Cīrulīši  | 0,31 | grants | 4,50 |
|  | 3 – 13 Jaunauziņas – Attīrīšanas  | 0,82 | Grants/ betona plāksnes | 4,80 |
|  | **PAVISAM KOPĀ** | **21,51 km** |  |  |